Каан баланыҥ бичимели 2014 j

Алтайыма jанганым 
Бир jыл болды
Алтайымды айландым
Айландыра кöрдим
Алтайымныҥ jаражын
Jакшызынып алдым
Jе деп айдайын
АЛТАЙЫМДЫ БЫJАРСЫДЫП
JАТКАНЫН БАЗА ДА КÖРДИМ
Алтайымды  тепсеп jатканын 
База да кöрдим
Алтайымды кижи деген кокымай 
Ӱреп jаткан эмтир
АЛТАЙЫМ КЕЕН БАЙЫНАҤ
ЧЕЧИЛЕРГЕ JАТКАН ЭМТИР
Эҥ болыгар деп
Эҥ адын адаткан
Алтай
Jÿс башка
Собырылып jаткан эмтир
КАМ ТЕГЕНДИ
ААЙЛАП АЙЛАТКЫШКА 
САЛБАГАН ЭМТИР
Аайлап айлаткышка 
Салып jÿрген болзо
Öзöк-бууры 
Öскöрлöнбöс эди
ТИЛИН СОЛЫП JЕЕКТЕГЕН
Алтай кебин  jамандаган
Собырылган эмтир
ТИЛ ЭРМЕГИН БЫЛГАГАН 
ÖСКÖЛÖҤ АЛБАТЫДЫЙЫН
МЕНЗИНГЕН
Алтайлар эмтир
Алтай кижи 
Кокымайтаган
Тойу-токко кööркöгöн
Камык jерге мактанган
JАЖЫТ JЕРЛЕРИН САТКАН
ИЙДЕЛӰ JЕРЛЕРИНИҤ
ИЙДЕЗИЛЕ ОЙНОГОН
Кутук суулары ла ойногон
Кутук суузын тепсеген
Аржан сууныҥ 
Ээзин ачындырган
Туулай турган 
Туулган Тууларыныҥ
Байаназын чечкен
Ыйыктайла ыйын укпаган
JАҤАРЫМ УКПАГАН
JАҤАРЫЛА JАҤЫН БЕРГЕН ДЕП
ААЙЛАБАГАН
JАҤАР JАҤЫЛГАЗЫЛА ОЙНОГОН
Ойын эткен 
Чектеп алып албаган
Кеп-кийим деп 
Чегедек кöктöп
Шидеп
Ойынга салган
Кöгÿспек  тежип
Кöгÿске салбаган
Кööрöм ойынга 
Салынган
Кеберим алар ордына
Кепке келигелеген
Кеп-кийим  деп
Келишпеске келген
Кижи кеби öйлö
Келер
Кебинде кебин эткен
Ар-бÿткеннеҥ
Тудушталган
Ак-Айасла
Кöк-Айасла
Ӱч Курбустан Кудайыла
Кеби кижиниҥ 
Ондый болгон
Öйдиҥ некелтези
Öй ол Öй, öй келген 
Чакла кожо
Чаксырап келген
Чагып берген
Акты ал деген
БАШ болзын, Баш болзын